Jhb-burgemeester praat ná mosie | Maroela Media
Herman Mashaba, burgemeester van Johannesburg, en speaker Vasco da Gama het Donderdag die mosies van wantroue teen hulle oorleef.
Die ANC het Woensdag aangedui die party gaan poog om nóg 'n mosie van wantroue teen Mashaba en Da Gama in te stel, al het die party nie die vereiste getal raadslede om sy mosie van wantroue te steun nie.
In September het die party se poging misluk om die mosie met 'n geheime stemming te laat geskied.
Mashaba is sedertdien op 'n missie om korrupsie en misdaad in die stad uit te wis. Hy het nie gehuiwer om bedenklike senior amptenare uit sleutelposte te verwyder of om sommige kontrakte wat deur die stad se vorige administrasie aangegaan is, te hersien nie.
Mashaba het Donderdagaand in 'n verklaring die geleentheid verwelkom om dit te boekstaaf dat die DA-beheerde koalisie-administrasie "die korrupte gemors wat die ANC nagelaat het", skoonmaak.
"Vandag [Donderdag] se mosie deur die ANC was niks meer as 'n desperate poging om weer beheer oor die stad se geldkoffers te kry nie om aan te hou met die korrupsie waarin dié party tot dusver geseëvier het," het hy gesê.
"As gevolg van die ANC se onbeskaamde korrupte beheer, het die multi-party-regering korrupsie en bedrog van meer as R16,2 miljard ontbloot."
Mashaba het gesê die ANC se verlies was 'n oorwinning vir die hardwerkende staatsamptenare in Johannesburg. Hy het al die partye in die koalisie vir hul ondersteuning bedank en gesê die ANC moet "vrede maak" met die feit dat die mense van Johannesburg vir 'n multi-party-regering gestem het.
Mooi Mnr Mashaba, die ANC het van die begin af geweet hulle staan nie n kans nie. Hou so aan met goeie, betroubare en skoon diens. Die koruptenare maak benoude spronge maar sal nie vorder nie.
Ek sien 'n ander foto word nou van díé man gebruik. Vroeër was daar een waar 'n reusagtige goue horlosie op sy arm baie prominent vertoon het. So hy cash ook maar kekker in uit belastingbetalers se geld.
DAAR MOET MEER HERMAN MASHABAS WEES IN REGERING DAN SAL DIT BETER GAAN
Oorwinning vir hardwerkende staatsamptenare? Wat van ons hardwerkende kleinbesighede en entrepreneurs?
Die taak van beide leiers en siviele amptenare is om doeltreffend te administreer, kostes te bespaar, werk te skep en om 'n florerende ekonomie op te bou. Herman Mashaba is een van slegs 'n handjievol persone wat dit doen, maar daarvoor straf die regerende party en hul kohorte hom, want korrupsie kon al meer as 100 luukse Duitse motors besorg het aan politiek-herontplooide amptenare in die tyd wat Mashaba al burgemeester is.